H. H. Asquith
Herbert Henry Asquith, 1. Oxfordi ja Asquithi krahv KG, PC, KC, FRS (12. september 1852 Morley – 15. veebruar 1928 Sutton Courtenay), üldtuntud kui H. H. Asquith, oli Suurbritannia riigimees, Liberaalse Partei liige ja Suurbritannia peaminister vahemikus 1908–1916. 1914. aasta augustis viis ta Suurbritannia esimesse maailmasõtta, kuid astus 1916. aasta detsembris sisepoliitilise konflikti tõttu tagasi. Uueks peaministriks sai Asquithi valitsuse sõjaminister David Lloyd George.